**ΠΡΑΚΤΙΚΟ ΑΠΟ ΤΗΝ 2ηΣΥΝΕΔΡΙΑΣΗ -2020-**

**ΤΗΣ ΔΗΜΟΤΙΚΗΣ ΕΠΙΤΡΟΠΗΣ ΔΙΑΒΟΥΛΕΥΣΗΣ**

**ΜΟΣΧΑΤΟΥ – ΤΑΥΡΟΥ**

**ΑΠΟΨΕΙΣ ΜΕΛΩΝ**

Στο Δήμο Μοσχάτου-Ταύρου σήμερα 4 Δεκεμβρίου 2020, ημέρα Παρασκευή, συνήλθε σε τακτική συνεδρίαση, η Επιτροπή Διαβούλευσης, που έλαβε χώρα **δια περιφοράς (μέσω ηλεκτρονικού ταχυδρομείου)**, ύστερα και από την υπ’ αριθμ. πρωτ. **19690/27.11.2020**πρόσκληση του Προέδρου της και Δημοτικού Συμβούλου κ. Αθάνασιου Μελίστα, η οποία επιδόθηκε στα μέλη της Επιτροπής νομότυπα και σύμφωνα με τις διατάξεις του άρθρου 10 της από 11.3.2020 Πράξης Νομοθετικού Περιεχομένου και η οποία κυρώθηκε με το άρθρο 2 του Ν.4682/2020 (ΦΕΚ 76/3.4.20/τεύχος Ά) και με τις οδηγίες των εγκυκλίων 40/31-3-2020 και 163/29-5-2020 του Υπουργείου Εσωτερικών. Η πρόσκληση καλούσε σε τακτική συνεδρίαση **δια περιφοράς (μέσω ηλεκτρονικού ταχυδρομείου)**,τα μέλη της Επιτροπής Διαβούλευσης μέχρι και την Παρασκευή 4 Δεκεμβρίου 2020 και ώρα 14:30.

Π ρ ό ε δ ρ ο ς Π α ρ ό ν τ ε ς

Αθανάσιος Μελίστας Μάρθα Τριανταφυλλίδου

Δημοτικός Σύμβουλος Σπύρος Πάγκαλος

Μαριάνθη Χαλκιά

Γρηγόριος Μούσιος

**ΘΕΜΑ ΠΡΟΣ ΣΥΖΗΤΗΣΗ:**

**«Γνωμοδότηση επί του προσχεδίου του Τεχνικού προγράμματος έτους 2021 και υποβολή προτάσεων για την σύνταξη του προσχεδίου του προϋπολογισμού έτους 2021»**

(άρθρο 76, παρ. 2 του Ν. 3852/2010 όπως αυτό αντικαταστάθηκε με το άρθρο 78 του Ν. 4555/2018)’’

Η Επιτροπή Διαβούλευσης, έλαβε χώρα **δια περιφοράς (μέσω ηλεκτρονικού ταχυδρομείου)**,σχετικά με το ανωτέρω θέμα, έχοντας υπόψη:

1) τις διατάξεις του άρθρου 76 του Ν.3852/2010 όπως αντικαταστάθηκαν με το άρθρο 78 του Ν. 4555/2018«…..α) Γνωμοδοτεί στο δημοτικό συμβούλιο σχετικά με τα αναπτυξιακά προγράμματα και τα προγράμματα δράσης του δήμου, το επιχειρησιακό πρόγραμμα και το τεχνικό πρόγραμμα του δήμου, β) ...................................................................................................................................................................  
στ) Διατυπώνει απλή γνώμη επί του προσχεδίου του προϋπολογισμού, σύμφωνα με την παρ. 5 του άρθρου 77 του ν. 4172/2013 (Α' 167)».

2) το άρθρο 2 του Ν.4682/2020 (ΦΕΚ 76/3.4.20/τεύχος Ά)

3)τις διατάξεις του άρθρου 10 της από 11.3.2020 Πράξης Νομοθετικού Περιεχομένου

4) τις οδηγίες των εγκυκλίου 40/31-3-2020 και 163/29-5-2020 του Υπουργείου Εσωτερικών.

5)την υπ΄αριθμ. 19690/27-11-2020 πρόσκληση της Επιτροπής Διαβούλευσης και Δημόσιας Διαβούλευσης

Ακολουθεί το από 27-11-2020 έγγραφο του κ. Δημάρχου, το οποίο αναφέρει τα εξής:

«Κυρίες και κύριοι μέλη της επιτροπής Διαβούλευσης

Βρισκόμαστε εν μέσω μίας πρωτοφανούς υγειονομικής κρίσης. Ο Δήμος μας από την πρώτη φάση της πανδημίας την άνοιξη αλλά και με το δεύτερο ισχυρό κύμα του COVID-19, έχει αναλάβει πρωτοβουλίες προκειμένου να παρέχει βοήθεια και συμπαράσταση στους κατοίκους του Δήμου μας και ιδιαίτερα στις ευάλωτες ομάδες.

Παρά την **δύσκολη αυτή κατάσταση**, όχι μόνο δεν περιστείλαμετην πραγματοποίηση του έργου μας αλλά υλοποιήθηκαν τα περισσότερα από όσα είχαμε δεσμευθεί. **Ακολουθούμε μία σταθερά ανοδική πορεία** του Δήμου σε όλα τα πεδία διατηρώντας τις ισχυρές βάσεις που έχουμε δημιουργήσει και υλοποιώντας ένα **ολοκληρωμένο σχεδιασμό** σε όλους τους τομείς με σημαντικά αποτελέσματα.

Ειδικότερα στο τομέα των τεχνικών υπηρεσιών δεσμευθήκαμε και υλοποιήσαμε **έργα ανάπλασης και διαμορφώσαμε νέες υποδομές** που αλλάζουν την εικόνα της πόλης μας. Το έργο που έχει παραχθεί είναι πολύπλευρο με βασικό γνώμονα τη συνεχή **βελτίωση της ποιότητας της ζωής** και της καθημερινότητας των πολιτών. Δώσαμε ιδιαίτερη έμφαση σε έργα υποδομών και έργα που σχετίζονται με την ασφαλή διαβίωση όλων των πολιτών με ιδιαίτερο ενδιαφέρον τα κτίρια των παιδικών σταθμών και όλων των βαθμίδων εκπαίδευσης όπως και σε ότι σχετίζεται με την παιδική ηλικία (παιδικές χαρές κλπ), όπως και σε θέματα εξοικονόμησης ενέργειας, προστασίας του περιβάλλοντος και αντιμετώπισης των συνεπειών της κλιματικής αλλαγής. Παράλληλα εκμεταλλευτήκαμε στο μέγιστο όλα τα Εθνικά και Ευρωπαϊκά Προγράμματα και τους πόρους της Περιφέρειας.

Αυτή η ανοδική πορεία που αποτυπώνεται θα συνεχισθεί και για το 2021 και το Τεχνικό Πρόγραμμα που σας καταθέτουμε αποτελεί τον **καλύτερο δείκτη αυτής της επιτυχημένης πορείας.**

Με τα νέα έργα, τις επενδύσεις και τη πολυδιάστατη λειτουργία μας συμβάλλουμε στην **οικονομική και κοινωνική ανάπτυξη της πόλης μας.** Η Τεχνική Υπηρεσία του Δήμου παρ΄ όλες τις μεγάλες ελλείψεις προσωπικού, τα προβλήματα της πανδημίας εκτέλεσε ένα πολύ μεγάλο έργο προς όφελος των πολιτών και των κατοίκων της.

**Παρακάτω παρουσιάζουμε συνοπτικά τα έργα που υλοποιήθηκαν, υλοποιούνται και προγραμματίζονται με βάση μελέτες που εκπονούνται:**

**Α. Έργα και Υπηρεσίες που ολοκληρώθηκαν ή ολοκληρώνονται**

1. **ΑΝΑΠΛΑΣΗ ΠΛ. ΠΑΠΑΝΤΩΝΗ (ΜΕΤΑΜΟΡΦΩΣΗΣ) (**έργο που παραδίνεται για χρήση άμεσα) ποσό σύμβασης 584.144,36 και συμπληρωματική σύμβαση ποσού 87.000,00 € . (Χρηματοδότηση από Περιφέρεια).
2. **ΔΙΑΜΟΡΦΩΣΗ ΟΙΚΟΠΕΔΟΥ ΠΑΣΑ ΣΕ ΥΠΑΙΘΡΙΟ ΧΩΡΟ ΣΤΑΘΜΕΥΣΗΣ ΚΑΙ ΠΡΑΣΙΝΟΥ** ποσό σύμβασης 180.014,73 € , το έργο έχει ολοκληρωθεί.
3. **ΑΝΤΙΠΛΗΜΜΥΡΙΚΗ ΘΩΡΑΚΙΣΗ ΤΗΣ ΠΟΛΗΣ ΜΑΣ**

α) Αντιπλημμυρικό έργο Βόρεια ΗΣΑΠ του Μοσχάτου (έργο σε εξέλιξη από την περιφέρεια αττικής ΔΕ Μοσχάτου-ΔΕ Ταύρου και ΔΕ Ρέντη) ποσό σύμβασης 12.710.800,00 €

β) Στην αντιπλημμυρική προστασία περιοχής κόμβου Πειραιώς και Χαμοστέρνας ( έργο Περιφέρειας Αττικής σε εξέλιξη) .

γ) Ολοκλήρωση αντιπλημμυρικών έργων Α΄ Φάσης στην παραλία του Μοσχάτου.

δ) Στην επέκταση δικτύου όμβριων ΒΔ. Μοσχάτου, προϋπολογισμού 2.380.000,00 €. Έργο προς δημοπράτηση. ( ΠΔΕ-ΥΠΕΣ)

ε) Έγκριση πίστωσης ποσού 10.000.000,00 € από το πρόγραμμα δημοσίων επενδύσεων για εργασίες Διευθέτησης των κοιτών του Ιλισού ποταμού και έργων αντιπλημμυρικής προστασίας κατόπιν ενεργειών μας.

1. **ΠΛΗΡΗΣ ΑΝΑΚΑΤΑΣΚΕΥΗ ΤΩΝ ΠΑΙΔΙΚΩΝ ΧΑΡΩΝ ΣΤΗΝ ΔΕ ΤΑΥΡΟΥ.**
2. **ΣΥΝΤΗΡΗΣΗ ΕΠΙΣΚΕΥΗ ΠΕΖΟΔΡΟΜΙΩΝ ΣΕ ΔΙΑΦΟΡΟΥΣ ΔΡΟΜΟΥΣ ΤΟΥ ΔΗΜΟΥ – ΔΗΜΙΟΥΡΓΙΑ ΠΡΟΣΒΑΣΗΣ ΑΜΕΑ.** επιφάνειας8.500 τμ ποσό σύμβασης 301.781,63 € & ποσό συμπληρωματικής σύμβασης 45.000,00 €. (το έργο είναι σε εξέλιξη).
3. **ΣΥΝΤΗΡΗΣΗ ΕΠΙΣΚΕΥΗ ΦΘΟΡΩΝ ΔΗΜΟΤΙΚΩΝ ΟΔΩΝ.** Ποσό σύμβασης 240.000,00 €(επιφάνειας 31.154 τμ) ολοκληρώθηκε.
4. **ΚΑΤΑΣΚΕΥΗ ΑΝΟΙΚΤΩΝ ΓΗΠΕΔΩΝ 5Χ5 & 8Χ8 ΣΤΗΝ ΔΕ ΜΟΣΧΑΤΟΥ** επί της οδού Μιαούλη (Χορηγία) ολοκληρώθηκε.
5. **ΚΑΤΑΣΚΕΥΗ ΠΡΟΣΩΡΙΝΩΝ ΕΓΚΑΤΑΣΤΑΣΕΩΝ ΣΤΕΓΑΣΗΣ ΓΙΑ ΤΗΝ ΚΑΛΥΨΗ ΕΠΕΙΓΟΥΣΩΝ ΑΝΑΓΚΩΝ ΤΗΣ ΔΙΧΡΟΝΗΣ ΠΡΟΣΧΟΛΙΚΗΣ ΕΚΠΑΙΔΕΥΣΗΣ ΤΟΥ ΔΗΜΟΥ ΜΟΣΧΑΤΟΥ ΤΑΥΡΟΥ.** προϋπολογισμού 198.000,00 € (στην οδό Θράκης ΔΕ Μοσχάτου σε οικόπεδο του Δήμου) ( Υλοποιήθηκε).
6. **ΚΑΤΑΣΚΕΥΗ 7 ΑΙΘΟΥΣΩΝ ΠΡΟΣΩΡΙΝΩΝ ΕΓΚΑΤΑΣΤΑΣΕΩΝ ΣΤΕΓΑΣΗΣ ΓΙΑ ΤΗΝ ΚΑΛΥΨΗ ΕΠΕΙΓΟΥΣΩΝ ΑΝΑΓΚΩΝ ΤΗΣ ΔΙΧΡΟΝΗΣ ΠΡΟΣΧΟΛΙΚΗΣ ΕΚΠΑΙΔΕΥΣΗΣ ΤΟΥ ΔΗΜΟΥ ΜΟΣΧΑΤΟΥ ΤΑΥΡΟΥ.** (ΚΤΥΠ ΑΕ) Υλοποιείται.
7. **ΣΥΝΤΗΡΗΣΗ ΣΧΟΛΙΚΩΝ ΧΩΡΩΝ - ΕΠΕΙΓΟΥΣΕΣ ΕΡΓΑΣΙΕΣ ΑΠΟΚΑΤΑΣΤΑΣΗΣ ΒΛΑΒΩΝ ΣΕ ΣΧΟΛΙΚΑ ΚΤΙΡΙΑ** (Σεισμός 2019)Προϋπολογισμού 170.000,00 € υλοποιήθηκε.
8. **ΕΠΙΣΚΕΥΗ ΣΥΝΤΗΡΗΣΗ ΣΧΟΛΙΚΩΝ ΚΤΙΡΙΩΝ & ΑΥΛΕΙΩΝ ΧΩΡΩΝ ΚΑΙ ΛΟΙΠΕΣ ΔΡΑΣΕΙΣ** ποσό σύμβασης 253.403,40 € (χρηματοδότηση Φιλόδημος - Δήμος)

**Β. Έργα και Υπηρεσίες που πρόκειται άμεσα να υλοποιηθούν**

1. **ΑΝΑΠΛΑΣΗ ΠΑΡΚΟΥ ΕΝΟΠΛΩΝ ΔΥΝΑΜΕΩΝ ΜΕ ΔΗΜΙΟΥΡΓΙΑ ΔΗΜΟΣΙΟΥ ΥΠΕΡΤΟΠΙΚΟΥ ΠΟΛΟΥ ΠΡΑΣΙΝΟΥ ΜΕ ΗΠΙΕΣ ΧΡΗΣΕΙΣ ΠΟΛΙΤΙΣΜΟΥ, ΑΘΛΗΤΙΣΜΟΥ, ΑΝΑΨΥΧΗΣ,** προϋπολογισμού 800.000,00 € (έχει ολοκληρωθεί ο διαγωνισμός & έχει αναδεχθεί ανάδοχος του έργου.
2. **ΟΛΟΚΛΗΡΩΜΕΝΗ ΑΝΑΠΛΑΣΗ ΠΕΡΙΟΧΗΣ ΟΤ 16** (έχει γίνει ο διαγωνισμός & έχει αναδεχθεί προσωρινός ανάδοχος του έργου. Προϋπολογισμού 750.000,00 € Χρηματοδότηση πράσινο ταμείο.
3. **ΑΝΑΚΑΤΑΣΚΕΥΗ ΑΙΘΟΥΣΩΝ ΜΕΤΑ ΤΗΝ ΠΥΡΚΑΓΙΑ ΤΟΥ ΚΑΛΟΚΑΙΡΙΟΥ ΣΤΟΝ ΧΩΡΟ ΤΩΝ ΣΦΑΓΕΙΩΝ** έχει εγκριθεί ποσό 1.200.000,00 €από το Υπουργείο Εσωτερικών για την ανακατασκευή τους ( ΠΔΕ-ΥΠ.ΕΣ) .
4. Ολοκλήρωση της μελέτης του **ΔΙΑΜΟΡΦΩΣΗ ΙΣΟΓΕΙΟΥ ΧΩΡΟΥ & Α΄ΟΡΟΦΟΥ ΣΤΟ ΚΤΙΡΙΟ ΤΗΣ ΟΔΟΥ ΤΙΜ. ΕΥΓΕΝΙΚΟΥ ΤΗΣ Δ.Κ. ΤΑΥΡΟΥ ΣΕ ΚΑΠΗ** & προς υποβολή του φακέλου στην **ΟΧΕ** Αθήνας για χρηματοδότηση.
5. **ΑΠΟΚΑΤΑΣΤΑΣΗ – ΕΚΣΥΓΧΡΟΝΙΣΜΟΣ ΤΟΥ ΔΙΚΤΥΟΥ ΘΕΡΜΑΝΣΗΣ ΤΟΥ ΣΧΟΛΙΚΟΥ ΣΥΓΚΡΟΤΗΜΑΤΟΣ 1ου – 2ου ΓΥΜΝΑΣΙΟΥ ΚΑΙ 1ου ΛΥΚΕΙΟΥ Δ.Ε. ΤΑΥΡΟΥ ΤΟΥ ΔΗΜΟΥ ΜΟΣΧΑΤΟΥ - ΤΑΥΡΟΥ** προϋπολογισμού 2.121.300,00 € (έχει υποβληθεί στην ΟΧΕ Αθηνάς)
6. **ΕΝΕΡΓΕΙΑΚΗ ΑΝΑΒΑΘΜΙΣΗ ΚΤΙΡΙΟΥ 1ου ΔΗΜΟΤΙΚΟΥ ΣΧΟΛΕΙΟΥ Δ.Κ.ΤΑΥΡΟΥ** προϋπολογισμού 249.400,00 € ( έχει υποβληθεί στην ΟΧΕ Αθήνας)
7. **ΗΛΕΚΤΡΟΦΩΤΙΣΜΟΣ ΓΗΠΕΔΟΥ Χ. ΠΑΥΛΙΔΗΣ (ΑΓΙΑΞ ΤΑΥΡΟΥ)**, προϋπολογισμού 141.000,00 €, επανάληψη διαγωνισμού.
8. **ΑΝΤΙΚΑΤΑΣΤΑΣΗ ΧΛΟΟΤΑΠΗΤΑ ΓΗΠΕΔΟΥ ΜΟΣΧΑΤΟΥ & ΣΤΕΓΑΣΗ ΑΝΟΙΚΤΟΥ ΓΗΠΕΔΟΥ ΜΠΑΣΚΕΤ ΕΠΙ ΤΗΣ ΟΔΟΥ ΜΙΑΟΥΛΗ** Έγκριση χρηματοδότησης ποσού 600.000,00 € από Φιλόδημο ΙΙ & Ιδίους Πόρους
9. **ΠΡΟΜΗΘΕΙΑ ΥΛΙΚΩΝ ΤΟΠΟΘΕΤΗΣΗΣ ΔΑΠΕΔΟΥ ΚΛΕΙΣΤΟΥ ΓΥΜΝΑΣΤΗΡΙΟΥ ΑΙΟΛΟΥ & ΣΥΝΤΗΡΗΣΗ ΔΑΠΕΔΟΥ ΚΛΕΙΣΤΟΥ ΓΥΜΝΑΣΤΗΡΙΟΥ ΜΟΣΧΑΤΟΥ** ποσού 58.000,00 €.
10. **ΑΝΤΙΚΑΤΑΣΤΑΣΗ ΚΟΥΦΩΜΑΤΩΝ ΑΛΟΥΜΙΝΙΟΥ ΑΙΟΛΟΥ** ΠΟΣΟΥ 150.000,00 €
11. Ολοκληρώθηκε νέος διαγωνισμός για την **ΑΝΑΚΑΤΑΣΚΕΥΗ ΤΩΝ ΠΑΙΔΙΚΩΝ ΧΑΡΩΝ ΣΤΗΝ ΔΕ ΜΟΣΧΑΤΟΥ** (ΦΙΛΟΔΗΜΟΣ).
12. **ΣΥΝΤΗΡΗΣΗ – ΑΝΑΚΑΤΑΣΚΕΥΗ ΚΡΑΣΠΕΔΟΡΕΙΘΡΩΝ ΚΑΙ ΠΕΖΟΔΡΟΜΙΩΝ** ποσού **200.000.00** €.
13. Παροχή υπηρεσιών έκδοσης ISO για τη Διεύθυνση Τεχνικών Υπηρεσιών του Δήμου
14. Σύνδεση Σχολικών μονάδων με Φυσικό Αέριο.

**Γ. Προτάσεις για ένταξη σε προγράμματα για Έργα - Υπηρεσίες - Μελέτες**

**1.** Παρεμβάσεις ανάπλασης για την  Αναζωογόνηση και Βιοκλιματική Αναβάθμιση Κοινόχρηστων Χώρων της Συνοικίας των Προσφυγικών στην Δ.K. Ταύρου για την  ιστορική και αισθητική ανάδειξη της περιοχής, την  περιβαλλοντική προστασία και την διατήρηση της κοινωνικής συνοχής». (Τρίτσης)

**2**. Παρεμβάσεις για την ανάπλαση και την αναβάθμιση  του αστικού ιστού κατά μήκος της οδού Κηφισού και της ευρύτερης περιοχής στην Δ.K. Μοσχάτου, με σκοπό την Αναζωογόνηση της υποβαθμισμένης από το αντιπλημμυρικό έργο περιοχής και την κατασκευή της υπέργειας Λεωφόρου στον Κηφισό ποταμό, την περιβαλλοντική προστασία και την διατήρηση της κοινωνικής συνοχής της περιοχής. (Τρίτσης)

**3.** Δράσεις για υποδομές που χρήζουν αντισεισμικής προστασία (προσεισμικός έλεγχος) για δημοτικά κτίρια, με προτεραιότητα παλαιά κατασκευασμένα κτίρια (Τρίτσης)

**4.** «Αξιοποίηση του κτιριακού αποθέματος των Δήμων», για την αξιοποίηση του κτιρίου Βασσάλου στην Δ.Κ.  Ταύρου καθώς και για την κατασκευήΒιοκλιματικού Νηπιαγωγείου επί της οδού Θράκης στην Δ.Κ. Μοσχάτου.  (Τρίτσης)

**5.** Συντήρηση – αποκατάσταση εγκαταστάσεων σχολικών κτιρίων και αύλειων χώρων & αθλητικών εγκαταστάσεων (Τρίτσης)

**6. ΑΝΑΠΛΑΣΗ ΠΑΡΚΟΥ ΕΝΟΠΛΩΝ ΔΥΝΑΜΕΩΝ ΜΕ ΔΗΜΙΟΥΡΓΙΑ ΔΗΜΟΣΙΟΥΥΠΕΡΤΟΠΙΚΟΥ ΠΟΛΟΥ ΠΡΑΣΙΝΟΥ ΜΕ ΗΠΙΕΣ ΧΡΗΣΕΙΣ ΠΟΛΙΤΙΣΜΟΥ, ΑΘΛΗΤΙΣΜΟΥ, ΑΝΑΨΥΧΗΣ,** έχει ολοκληρωθεί η μελέτη 2η φάση προϋπολογισμού 580.000,00 € & υποβάλλεται στην περιφέρεια για χρηματοδότηση.

**7.** Σύνταξη μελέτης και αίτημα προς το Υπουργείο Παιδείας για **ΤΟΠΟΘΕΤΗΣΗΤΡΙΩΝ ΑΙΘΟΥΣΩΝ ΠΡΟΣΩΡΙΝΩΝ ΕΓΚΑΤΑΣΤΑΣΕΩΝ ΣΤΕΓΑΣΗΣ ΓΙΑ ΤΗΝ ΚΑΛΥΨΗ ΕΠΕΙΓΟΥΣΩΝ ΑΝΑΓΚΩΝ ΤΗΣ ΔΙΧΡΟΝΗΣ ΠΡΟΣΧΟΛΙΚΗΣ ΕΚΠΑΙΔΕΥΣΗΣ ΤΟΥ ΔΗΜΟΥ ΜΟΣΧΑΤΟΥ ΤΑΥΡΟΥ ΣΕ ΟΙΚΟΠΕΔΑ ΙΔΙΟΚΤΗΣΙΑΣ ΤΟΥ ΔΗΜΟΥ ΜΑΣ .**

**8.** Υποβολή για χρηματοδότηση σε πρόγραμμα ΚΑΠΕ **ΕΝΕΡΓΕΙΑΚΗ ΑΝΑΒΑΘΜΙΣΗ ΤΟΥ ΚΛΕΙΣΤΟΥ ΓΥΜΝΑΣΤΗΡΙΟΥ ΜΟΣΧΑΤΟΥ (ΜΙΑΟΥΛΗ).**

**9.** Υποβολή αιτήματος **ΓΙΑ ΣΥΝΤΗΡΗΣΗ ΟΔΟΣΤΡΩΜΑΤΩΝ** στο Υπουργείο Εσωτερικών. (Προϋπολογισμού 2.000.000,00 €)

**10.** Υποβολή για χρηματοδότηση σto πρόγραμμα **European City Facility (Eucf)**Tεχνική βοήθεια 60.000,00 € για εκπόνηση μελετών, Προμήθεια Η/Ο, εγκατάσταση φ/β & Σταθμούς φόρτισης Η/Ο.

**11.** Ανάθεση στο Τμήμα Ηλεκτρολόγων Μηχανικών του Ε.Μ.Π. Υπηρεσιών για δημιουργία Ενεργειακής Κοινότητας

1. Ανάθεση Υπηρεσίας για την επικαιροποίηση του Συμφώνου των Δημάρχων & την αναβάθμιση σε ΣΔΑΕΚ.
2. Έναρξη διαδικασίας αλλαγής του Ηλεκτροφωτισμού του Δήμου με Φωτιστικά σώματα χαμηλής κατανάλωσης ενέργειας (LED).
3. Υποβολή προτάσεων στο Πράσινο Ταμείο για σχέδιο φόρτισης ηλεκτρικών οχημάτων (ΣΦΗΟ).
4. Ολοκλήρωση μελέτης Σχεδίου Βιώσιμης Αστικής Κινητικότητας (ΣΒΑΚ).
5. Υποβολή πρότασης για Τοπικά Χωρικά Σχέδια.
6. Συμμετοχή στο πρόγραμμα **΄΄ΗΛΕΚΤΡΑ΄΄** για ενεργειακή Αναβάθμιση κτιρίων.

Στον επόμενο πίνακα παραθέτουμε αναλυτικά τις προτάσεις μας για το Τεχνικό Πρόγραμμα έτους 2021 και σας ζητάμε τις προτάσεις σας, προκειμένου να διαμορφώσουμε από κοινού το πρόγραμμα έργων για την νέα χρονιάμε στόχο τη βελτίωσητης ποιότητας ζωής των πολιτών

ΑΝΔΡΕΑΣ Γ. ΕΥΘΥΜΙΟΥ

ΔΗΜΑΡΧΟΣ ΜΟΣΧΑΤΟΥ-ΤΑΥΡΟΥ»

Ακολουθούν προτάσεις –απόψεις – παρατηρήσεις των **μελών της Επιτροπής Διαβούλευσης**, οι οποίες σύμφωνα και με την υπ΄αριθμ. 19690/27-11-2020 πρόσκληση , κατετέθησαν μέσω της ιστοσελίδας του Δήμου και συγκεκριμένα [www.dimosmoschatou-tavrou.gr](http://www.dimosmoschatou-tavrou.gr) στην ενότητα «ΣΥΜΜΕΤΕΧΩ-ΑΚΟΥΓΟΜΑΙ» στο link<https://hello.crowdapps.net/participation-moschato-tauros/> και έχουν ως εξής:

**α)**Στην υπ΄αριθμ. πρωτ. **20112/4-12-2020** κατατεθείσα πρόταση της εκπροσώπου του πολιτιστικού σωματείου **Ελληνικού Ερυθρού Σταυρού** κα Μάρθα Τριανταφυλλίδου, ζητάει την διάθεση μεγαλύτερου χώρου στον Ερυθρό Σταυρό , διότι γίνεται συλλογή τροφίμων και ρουχισμού , για τους συνανθρώπους μας που αντιμετωπίζουν δυσκολίες ή ζουν υπό δύσκολες συνθήκες και ο ήδη υπάρχων δεν είναι επαρκής.

**β)** Στην υπ΄αριθμ. πρωτ. **20121/4-12-2020** κατατεθείσα πρόταση του εκπροσώπου του πολιτιστικού σωματείουτης **Κίνησης Πολιτών Μοσχάτου Μεσοποταμία** κου Σπύρου Πάγκαλου**,** αναφέρονται τα εξής:

«Στην δύσκολη περίοδο που διανύουμε είναι αναγκαίο όλη η προσπάθεια της Δημοτικής Αρχής να επικεντρωθεί στα κοινωνικά προβλήματα που απασχολούν τους πολίτες. Η οικονομική κατάσταση, η υγεία, η παιδεία αλλά και το γενικότερο πρόβλημα της οικολογικής κρίσης αποτελούν βασικούς τομείς στους οποίους θα πρέπει να επικεντρωθούμε. Ακόμα και το τεχνικό πρόγραμμα θα πρέπει να καταρτιστεί αποσκοπώντας την ανακούφιση των παραπάνω κρίσεων

Παρατηρώντας το προτεινόμενο πρόγραμμα διαπιστώνουμε:

Ελλιπή χρηματοδότηση από την κεντρική εξουσία προς τους Δήμους

Πλήθος καλών προθέσεων πολλές φορές όμως χωρίς οικονομικό αντίκρισμα.

Ως προς τα προτεινόμενα επισημαίνουμε την ανάγκη:

Έργων προς την βελτίωση της κινητικότητας στην πόλη. Η ήπια μετακίνηση (πεζή ή ποδήλατο), όπως φάνηκε με την καραντίνα πρέπει να ενδυναμωθεί, Ο δρόμος του Ιλισού και το παράλληλο πεζοδρόμιο στις γραμμές δεν μπορούν να ικανοποιήσουν τις ανάγκες των κατοίκων για περίπατο. Οι δρόμοι ήπιας κυκλοφορίας και οι πεζόδρομοι πρέπει να αυξηθούν μέσα στο Δήμο και ήδη το ΣΒΑΚ έχει δώσει αρκετές ιδέες. Η εξυπηρέτηση του αυτοκινήτου πρέπει να περάσει σε δεύτερη μοίρα στην πόλη μας. Άρα πρέπει να χρηματοδοτηθούν ανάλογα έργα.

Φυσικά και συμφωνούμε στις επεμβάσεις υπέρ της κινητικότητας των αναπήρων όπως και το στο ότι το μεγαλύτερο μέρος των έργων πρέπει να διατεθεί σε υποβαθμισμένες περιοχές του Δήμου, κυρίως στην περιοχή Ταύρου.Επίσης έργα εξοικονόμησης ενέργειας και μείωσης του οικολογικού αποτυπώματος πρέπει να ενταθούν.

Η προοπτική των έργων πρέπει να έχει υπόψη της και την μετέπειτα σύνδεσή τους με το αναπτυσσόμενο παραλιακό μέτωπο, όπου η εγρήγορση Δήμου και δημοτών για τυχόν αλλαγές στα σχέδια πρέπει να είναι επαυξημένη.Ελπίζουμε το σύνολο των αντιπλημμυρικών έργων να φέρουν το ποθούμενο αποτέλεσμα για την ασφάλεια της πόλης.

Τα σχολεία είναι αναγκαίο να έχουν προτεραιότητα στα δημοτικά έργα, γιατί τα περισσότερα είναι παλιά και απαιτούνται μεγάλα έξοδα συντήρησης και βελτίωσης. Η εξυπηρέτηση της δίχρονης προσχολικής εκπαίδευσης με δημιουργία νέων αιθουσών πρέπει να επιταχυνθεί. Η ενίσχυση των συνδέσεων με το διαδίκτυο των σχολείων πρέπει να ενισχυθεί με οπτικές ίνες κατά το δυνατόν. Η δημιουργία ισχυρών σημείων hotspot μέσα στο δήμο για δωρεάν πρόσβαση στο διαδίκτυο πρέπει να προγραμματιστεί και να προωθηθεί άμεσα.

Τέλος απαιτούμε την μέγιστη διαφάνεια στις αναθέσεις των έργων.

Ευχαριστούμε

Κίνηση πολιτών Μοσχάτου Μεσοποταμία (εκπρόσωπος Σπύρος Πάγκαλος)».

**γ)**Στην υπ΄αριθμ. πρωτ. **20186/4-12-2020** πρόταση της εκπροσώπου του αθλητικού σωματείου **ΣΦΙΓΜΟΣ** κα Χαλκιά Μαριάνθη, αναφέρονται τα εξής:

«Διαβάσαμε και μελετήσαμε τα επισυναπτόμενα για την επιτροπή διαβούλευση με θέμα **«Γνωμοδότηση επί του προσχεδίου του Τεχνικού προγράμματος έτους 2021 και υποβολή προτάσεων για την σύνταξη του προσχεδίου του προϋπολογισμού έτους 2021»** και δεν έχουμε να προσθέσουμε κάτι. Περιμένουμε άμεσα την υλοποίησή τους.

Για το Δ.Σ.

Χαλκιά Μαριάνθη»

**δ)** Στην υπ΄αριθμ. πρωτ. **20209/7-12-2020** κατατεθείσα πρόταση του εκπροσώπου του σωματείου του **ΠΑΝΕΛΛΑΔΙΚΟΥ ΣΥΝΕΔΕΣΜΟΥ ΠΑΡΑΠΛΗΓΙΚΩΝ & ΚΙΝΗΤΙΚΑ ΑΝΑΠΗΡΩΝ** κου Γρηγορίου Μούσιου**,** αναφέρονται τα εξής:

«Αγαπητοί Κύριοι,

Ενόψει της Συνεδρίασης της Επιτροπής Διαβούλευσης, σας γνωστοποιούμε τα ακόλουθα:

Ως γενική τοποθέτηση του Πανελλαδικού Συνδέσμου Παραπληγικών και Κινητικά αναπήρων, σας επισημαίνουμε την ανάγκη ένταξης της διάστασης της αναπηρίας, σε όλες τις πράξεις του Δήμου.

Ως προς το περιεχόμενο του προσχεδίου του Τεχνικού Προγράμματος του Δήμου, έχουμε να παρατηρήσουμε τα εξής:

* Συντήρηση – αποκατάσταση φθορών εγκαταστάσεων σχολικών κτιρίων διαμόρφωση αύλειων χώρων.

***Θα πρέπει να αποκατασταθούν και να συντηρηθούν όλες οι υπάρχουσες σε σχολικά κτίρια υποδομές, που επιτρέπουν την πρόσβαση σε άτομα που κινούνται με αναπηρικό αμαξίδιο. Και αυτό να αφορά το σύνολο του χώρου των εγκαταστάσεων.***

* Κατασκευή ραμπών και χώρων υγιεινής για την εξυπηρέτηση ΑμεΑ σε σχολικές μονάδες

***Η θετική πρόβλεψη για δημιουργία προσβασιμότητας, σε όποιους σχολικούς χώρους δεν υπάρχουν υποδομές, πρέπει να προεκταθεί και σε δομές προσχολικής εκπαίδευσης.***

* Διαμορφώσεις οδών ΚΑΙ Συντήρηση επισκευή πεζοδρομίων σε διάφορους δρόμους του Δήμου – Δημιουργία πρόσβασης ΑμεΑ.

Σε συνδυασμό των δύο αυτών Κωδικών, θα πρέπει:

1. ***Να προβλεφθεί και η δημιουργία δημόσιων θέσεων στάθμευσης ΑμεΑ, σε δημόσια κτίρια εξυπηρέτησης κοινού, σε κεντρικά σημεία του Δήμου εμπορικού ή ψυχαγωγικού σκοπού, σε σταθμούς ΗΣΑΠ, σε ΚΕΠ, κ.α.. Υπενθυμίζουμε ότι το 5% κάθε δημόσιου χώρου στάθμευσης πρέπει να είναι θέσεις ΑμεΑ.***
2. ***Οι ράμπες που θα συντηρηθούν ή θα κατασκευαστούν, θα πρέπει να έχουν τις κατάλληλες κλήσεις (3-5% σύμφωνα με τα διεθνή στάνταρ), να έχουν ομαλή επαφή πεζοδρομίου-οδού, να έχουν συνέχεια (να μην παρατηρείται το φαινόμενο να μπορείς να ανέβεις από τη μία άκρη του πεζοδρομίου και να μην μπορείς να κατέβεις, γιατί δεν υπάρχει ράμπα στην άλλη άκρη.***
3. ***Θα πρέπει να υπάρξει τρόπος σήμανσης του χώρου της ράμπας, ώστε να μην καταλαμβάνεται από αυτοκίνητα ή δίκυκλα***
4. ***Στα πεζοδρόμια, θα πρέπει να εξασφαλιστεί το απαιτούμενο πλάτος για την κίνηση αναπηρικών αμαξιδίων, απαλλαγμένο από κάθε είδους εμπόδια (δέντρα, πινακίδες κ.λ.π) και η επίστρωση να είναι με επίπεδες αντιολοσθητικές πλάκες.***
5. ***Στη διαμόρφωση οδών που έχουν νησίδα, θα πρέπει να δημιουργηθούν διαβάσεις ικανού πλάτους, για τη διέλευση και στάση αναπηρικών αμαξιδίων.***

* Υπηρεσίες για την κατάρτιση σχεδίου ΣΒΑΚ Δήμου Μοσχάτου – Ταύρου.

***Όταν οι υπηρεσίες του ΣΒΑΚ καταρτιστούν, ο ΠΑΣΥΠΚΑ θα πρέπει να είναι από τους κύριους φορείς-εταίρους, καθώς σε μεγάλο βαθμό τα ΣΒΑΚ, αφορούν ιδιαίτερα τους ανάπηρους συμπολίτες μας.***

* Τοποθέτηση στέγαστρων σε στάσεις.

***Στο πλαίσιο αυτού του έργου, θα πρέπει να προβλεφθεί ικανός χώρος στάσης αναπηρικού αμαξιδίου, κάτω από το στέγαστρο. Επίσης το έργο πρέπει να συμπληρώνεται με την εξασφάλιση της δυνατότητας επιβίβασης ατόμων με αναπηρικό αμαξίδιο από τη στάση στο λεωφορείο. Τέλος σε περίπτωση τοποθέτησης εξέδρας, θα πρέπει να διασφαλίζεται η δυνατότητα ανόδου του ατόμου με αναπηρικό αμαξίδιο στην εξέδρα επιβίβασης.***

**Γενικές παρατηρήσεις**

1. Δεν είδαμε πρόβλεψη για δημιουργία ποδηλατόδρομων, οι οποίοι σύμφωνα με το υπό διαβούλευση σχέδιο νόμου του Υπουργείου Μεταφορών, θα προορίζονται και για την κίνηση ΕΠΗΟ με ταχύτητα μέχρι 6 χλμ. αλλά και χειροκίνητων αμαξιδίων.
2. Δεν είδαμε πρόβλεψη για τη συμμόρφωση στην υποχρέωση εξασφάλισης προσβασιμότητας στα υφιστάμενα δημοτικά καταστημάτων συνάθροισης κοινού. Ίσως όλα αυτά τα καταστήματα να είναι ήδη προσβάσιμα και εμείς να μην το γνωρίζουμε.

Ελπίζουμε οι θέσεις μας να συμβάλλουν στην ποιότητα ζωής των ΑμεΑ, που διαβιούν και κυκλοφορούν στο Δήμο Μοσχάτο – Ταύρου.

**Με Εκτίμηση**

**Για το Δ.Σ.**

Η Αντιπρόεδρος Ο Πρόεδρος Θεοδωρακάκη Κορίνα Μούσιος Γρηγόριος»

Ακολουθεί η υπ΄αριθμ. **20159/4-12-2020** κατατεθείσα πρόταση – άποψη της **Παράταξης**, ΡΙΖΟΣΠΑΣΤΙΚΗ ΔΗΜΟΤΙΚΗ ΚΙΝΗΣΗ ΜΟΣΧΑΤΟΥ-ΤΑΥΡΟΥ-ΠΟΛΙΤΕΣ ΣΕ ΔΡΑΣΗ ΓΙΑ ΤΗΝ ΑΝΑΤΡΟΠΗ, μέσω του **επικεφαλής της** κου Χαράλαμπου Μπιλίνη, η οποία έχει ως εξής:

**«Προτάσεις για Τεχνικό Πρόγραμμα**

**Α. Υγειονομική κρίση – Κοινωνική Αλληλεγγύη.**

1. Κατασκευή Κτιρίου ως πολύκεντρο Κοινωνικής Αλληλεγγύης
2. Ξενώνας ημερήσιας φροντίδας αστέγων.
3. Ενίσχυση σε υποδομές του Κέντρου Κοινότητας με ενίσχυση της συμβουλευτικής οικογενείας για αντιμετώπιση φαινομένων φυλετικής βίας, κοινωνικής περιθωριοποίησης, αστεγίας.

**Β. Περιβάλλον – Κλιματική κρίση – Χωροταξία – Πολεοδομία**

1. Αλλαγή της οργάνωσης του τρόπου διαχείρισης των αστικών στερεών αποβλήτων. Διαλογή στην Πηγή. Επαναχρησιμοποίηση. Ανακύκλωση. Πράσινο Σημείο. Γωνιές Ανακύκλωσης. Χωριστή συλλογή ανακυκλώσιμων σε τέσσερα ρεύματα.
2. Κομποστοποίηση. Μελέτη συλλογής οργανικών και οργανικής ανακύκλωσης. Απόκτηση εξοπλισμού για αερόβια κομποστοποίηση των πράσινων αποβλήτων (κλαδέματα).
3. Όχι σε υπερδιαστασιολογημένες ακριβές μονάδες – Σταθμός Μεταφόρτωσης Απορριμμάτων - στα πλαίσια του παλιού τρόπου οργάνωσης.
4. Πράσινες διαδρομές
5. Αναβάθμιση του Πολεοδομικού Κέντρου Μοσχάτου. Μετατροπή της Μακρυγιάννη σε δρόμο ήπιας κυκλοφορίας. Επέκταση των πεζοδρομίων.
6. Εφαρμογή Κυκλοφοριακής μελέτης Ταύρου για αποφυγή της διαμπερούς κυκλοφορίας οχημάτων μέσα από περιοχές κατοικίας από Χαμοστέρνας προς Καλλιθέα και Πειραιώς προς Καλλιθέα και από Πέτρου Ράλλη προς Πειραιώς.

**Γ. ΨΗΦΙΑΚΗ ΣΥΓΚΛΙΣΗ**

***ΠΟΛΙΤΙΚΗ ΠΡΟΣΤΑΣΙΑ - ΑΣΦΑΛΕΙΑ***

1. Συστήματα έγκαιρης ενημέρωσης του κοινού, τρόπου διαφυγής πριν και κατά τη διάρκεια οργανωμένης απομάκρυνσης, συμπεριλαμβανομένων και των ατόμων με κινητικές δυσκολίες ή ειδικές ανάγκες, χώρων υποδοχής, προσωρινής καταφυγής, στέγασης και παροχής διοικητικής μέριμνας (λαμβάνοντας υπόψη τα προβλεπόμενα στο ν. 4662/2020).

2. Έξυπνοι σηματοδότες/σημάνσεις και συστήματα (νυχτερινού φωτισμού, ταχύτητας, προτεραιότητας κτλ) στις περιοχές σχολείων, αθλοπαιδιών, πάρκων, πλατειών και γενικότερα χώρων συνεύρεσης/διέλευσης κοινού καθώς και περιοχών με αυξημένο αριθμό ατυχημάτων.

***ΚΙΝΗΤΙΚΟΤΗΤΑ***

1. Έξυπνα συστήματα/εφαρμογές εντοπισμού ελευθέρων θέσεων στάθμευσης, ελεγχόμενης στάθμευσης, αντιμετώπισης/αποφυγής κυκλοφοριακού φόρτου και γενικότερα διαχείρισης της κυκλοφορίας.

2. Σύνδεση πεζόδρομων-ποδηλατόδρομων με χώρους ψυχαγωγίας, άθλησης, πλατείες, πάρκα και κεντρικές στάσεις των Μέσων Μαζικής Μεταφοράς (ΜΜΜ), με τις μετακινήσεις των πεζών/ποδηλάτων να γίνονται απρόσκοπτα, φιλικές σε παιδιά/καρότσια, ΑμΕΑ, διευκόλυνση χρήσης ποδηλάτων κτλ.

3. Ενσωμάτωση ήπιων μέσων κυκλοφορίας, συνδυασμένες μετακινήσεις, κεντρικός έλεγχος και παρακολούθηση δημοτικής συγκοινωνίας, σύστημα ενημέρωσης σε πραγματικό χρόνο για τα δρομολόγια των ΜΜΜ, έξυπνες στάσεις, αισθητήρες κίνησης, ανάπτυξη συστημάτων παρακολούθησης στόλου οχημάτων.

***ΥΓΕΙΑ - ΠΡΟΝΟΙΑ***

1. Παρακολούθηση εσωτερικών χώρων συνάθροισης κοινού, γραφεία, κέντρα υγείας, νοσοκομεία κτλ, συνεχής μέτρηση παραμέτρων που καθορίζουν τις καλές συνθήκες παραμονής και εργασίας (υγρασία, θερμοκρασία, σωματίδια, φωτισμός, θόρυβος κτλ), έλεγχος και παρακολούθηση της ποιότητας του αέρα/περιβάλλοντος και σε κομβικά σημεία των πόλεων.

2. Δράσεις/μέτρα ενίσχυσης των υπηρεσιών των ΟΤΑ (π.χ. κέντρα υγείας, σχολεία) για την αντιμετώπιση καταστάσεων έκτακτης ανάγκης (π.χ. κατάλληλος ιατρικός εξοπλισμός, συστήματα απολύμανσης λόγω πανδημίας).

3. Βελτίωση των υπηρεσιών κοινωνικής φροντίδας και μέριμνας, με τη χρήση ψηφιακών εφαρμογών.

4. Πλατφόρμα κοινωνικής & αλληλέγγυας οικονομίας «επαναχρησιμοποίησης» συσκευών σε καλή κατάσταση (πχ κινητά τηλέφωνα, οικιακές συσκευές, βιβλία, ρούχα) και τράπεζας τροφίμων (αντιμετώπιση επισιτιστικής ανασφάλειας).

***ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ***

1. Εξυπηρέτηση πολιτών με εφαρμογές μέσω internet (αιτήσεις, πιστοποιητικά, καταγγελίες, παράπονα κτλ), απλούστευση των διαδικασιών, ηλεκτρονική παροχή υπηρεσιών και ηλεκτρονικής διακυβέρνησης.

2. Άμεση συμμετοχή των πολιτών στη λειτουργία της διοίκησης, τη λήψη αποφάσεων μέσω ηλεκτρονικών ψηφοφοριών και την παρακολούθηση-αξιολόγηση-έλεγχο αποφάσεων και δαπανών.

3. Διάλογος με τους πολίτες σε ανοικτές πλατφόρμες, όπου θα αναπτύσσουν τις ανάγκες τους και θα θέτουν προβληματισμούς, η διοίκηση αλλά και φορείς και επιχειρήσεις, από κοινού θα εργάζονται/αλληλεπιδρούν για τη βελτίωση των υπηρεσιών και την εξυπηρέτηση των αναγκών των πολιτών.

4. Ψηφιοποίηση αρχείων για υπηρεσίες των ΟΤΑ (π.χ. πολεοδομίες, διευθύνσεις μελετών) με δυνατότητα ανοικτής πρόσβασης των συναρμόδιων υπηρεσιών σε αυτά.

***ΕΚΠΑΙΔΕΥΣΗ***

1. Προμήθεια και εγκατάσταση διαδραστικών συστημάτων (διαδραστικός πίνακας, βιντεοπροβολέας και υπολογιστής) για τις σχολικές μονάδες με στόχο τον εκσυγχρονισμό της μαθησιακής διαδικασίας και την εξ αποστάσεως εκπαίδευση. (Σε όσα σχολεία δεν υπάρχουν ή χρειάζεται αναννέωση εξοπλισμού)

2. Σύνδεση του δήμου, των τοπικών φορέων και επιχειρήσεων με τα τοπικά Πανεπιστήμια, πιλοτικά έργα/δράσεις βάσει της παρεχόμενης εξειδίκευσης πριν την ευρεία εφαρμογή τους.

3. Ανοικτή πρόσβαση των πολιτών σε δημοτικές βιβλιοθήκες με σκοπό την ηλεκτρονική εγγραφή, και τη δυνατότητα εξ αποστάσεως κράτησης και δανεισμού βιβλίων, καθώς και την on line ανάγνωση βιβλίων (ψηφιοποίηση, ηλεκτρονική βιβλιοθήκη κτλ).

***ΠΟΛΙΤΙΣΜΟΣ***

1. Γεωχωρικές πληροφορίες υλικών και άυλων πολιτιστικών στοιχείων (μνημεία, αρχαιολογικοί χώροι, παραδόσεις κτλ) -έξυπνες εφαρμογές σε κινητά τηλέφωνα κτλ.

***ΔΙΑΧΕΙΡΙΣΗ ΣΤΕΡΕΩΝ ΑΠΟΒΛΗΤΩΝ – ΚΥΚΛΙΚΗ ΟΙΚΟΝΟΜΙΑ***

Συστήματα

1.Συστήματα ηλεκτρονικής πληροφόρησης στην συλλογή και μεταφορά απορριμμάτων (παρακολούθηση πληρότητας κάδων, βελτιστοποίηση δρομολογίων, δυναμική βελτιστοποίηση δρομολογίου βάσει online συλλογής δεδομένων-πληρότητας κάδων, έξυπνοι αισθητήρες κ.α.)

2. Συστήματα με γεωχωρικές πληροφορίες υποδομών και δικτύων (δρομολόγια αποκομιδής, κάδων διαφόρων ρευμάτων, πράσινων σημείων κτλ).

3.Εφαρμογή/Πλατφόρμα ανταλλακτικής οικονομίας διαθέσιμων προϊόντων/υλών, τα απορρίμματα/παραπροϊόντα του ενός γίνονται πρώτη ύλη του άλλου (έπιπλα, ρούχα, παραπροϊόντα βιομηχανιών/βιοτεχνιών, ληγμένα τρόφιμα κτλ).

4. Εφαρμογή/Πλατφόρμα κοινωνικής & αλληλέγγυας οικονομίας «επαναχρησιμοποίησης» συσκευών σε καλή κατάσταση (πχ κινητά τηλέφωνα, οικιακές συσκευές, βιβλία, ρούχα).

**Δ. Παραγωγική Ανασυγκρότηση**

1.Κόμβος Καινοτομίας – Συνεργασία Εκπαιδευτικών Ιδρυμάτων, Τοπικών Αρχών και Φορέων , Επιχειρήσεων. **Σημείωση:** Επί πλέον συμφωνούμε με τους κωδικούς του σχεδίου της διοίκησης εξαιρουμένων αυτών που παραπάνω αναφέρουμε ότι είμαστε αντίθετοι.

**Μοσχάτο-Ταύρος 4 -12-2020»**

Έπειτα και από τα ανωτέρω **η Δημοτική Επιτροπή Διαβούλευσης** αφού έλαβε υπόψη της :

1)τις διατάξεις του άρθρου 76 του Ν.3852/2010 όπως αντικαταστάθηκαν με το άρθρο 78 του Ν. 4555/2018

2) το άρθρο 2 του Ν.4682/2020 (ΦΕΚ 76/3.4.20/τεύχος Ά)

3)τις διατάξεις του άρθρου 10 της από 11.3.2020 Πράξης Νομοθετικού Περιεχομένου

4)τις οδηγίες των εγκυκλίου 40/31-3-2020 και 163/29-5-2020 του Υπουργείου Εσωτερικών.

5)το από 27/11/2020 ενημερωτικό σημείωμα του Δημάρχου

6)το προσχέδιο του Τεχνικού Προγράμματος

7)τις ανωτέρω κατατεθείσες προτάσεις-απόψεις των μελών της καθώς και την πρόταση – άποψη της **Παράταξης**, ΡΙΖΟΣΠΑΣΤΙΚΗ ΔΗΜΟΤΙΚΗ ΚΙΝΗΣΗ ΜΟΣΧΑΤΟΥ-ΤΑΥΡΟΥ-ΠΟΛΙΤΕΣ ΣΕ ΔΡΑΣΗ ΓΙΑ ΤΗΝ ΑΝΑΤΡΟΠΗ,

**Γνωμοδοτεί θετικά επί του προσχεδίου του Τεχνικού Προγράμματος του Δήμου Μοσχάτου- Ταύρου 2021 και της σύνταξης του προσχεδίου του προϋπολογισμού έτους 2021.**

Ο ΠΡΟΕΔΡΟΣ

ΕΠΙΤΡΟΠΗΣ ΔΙΑΒΟΥΛΕΥΣΗΣ

ΑΘΑΝΑΣΙΟΣ ΜΕΛΙΣΤΑΣ